CELEX: C2005/082/13
Language: el
Date: 2005-04-02 00:00:00
Title: Υπόθεση C-3/05 SA: Αίτηση της Στατιστικής Υπηρεσίας της Δημοκρατίας του Καζακστάν, που υποβλήθηκε στις 28 Ιανουαρίου 2005, με την οποία ζητείται να επιτραπεί η κατάσχεση στα χέρια της Επιτροπής των Ευρωπαϊκών Κοινοτήτων

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/6
            
         Αίτηση της Στατιστικής Υπηρεσίας της Δημοκρατίας του Καζακστάν, που υποβλήθηκε στις 28 Ιανουαρίου 2005, με την οποία ζητείται να επιτραπεί η κατάσχεση στα χέρια της Επιτροπής των Ευρωπαϊκών Κοινοτήτων
   Υπόθεση C-3/05 SA
   (2005/C 82/13)
   Η Στατιστική Υπηρεσία της Δημοκρατίας του Καζακστάν, εκπροσωπούμενη από τον R. Nathan, δικηγόρο, υπέβαλε στις 28 Ιανουαρίου 2005 ενώπιον του Δικαστηρίου των Ευρωπαϊκών Κοινοτήτων αίτηση με την οποία ζητεί να της επιτραπεί να προβεί σε κατάσχεση στα χέρια της Επιτροπής των Ευρωπαϊκών Κοινοτήτων.
   
               —
            
            
               Η αιτούσα ζητεί από το Δικαστήριο να άρει την ασυλία της Επιτροπής, προκειμένου να διεξαχθεί μέχρι πέρατος η διαδικασία κατασχέσεως στα χέρια της Επιτροπής των ποσών που οφείλει η Επιτροπή στην καθής η εκτέλεση, δηλαδή εν προκειμένω στην CESD - Communautaire a.s.b.l., δεδομένου ότι δεν υφίσταται κανένα νομικό ή πραγματικό επιχείρημα που να εμποδίζει την εκ μέρους της Επιτροπής, ως τρίτου στα χέρια του οποίου γίνεται η κατάσχεση, έγκυρη καταβολή στην αιτούσα των ανωτέρω ποσών που κατέχει προσωρινώς.
            
         
               —
            
            
               Η αιτούσα ζητεί την καταδίκη της καθής στο σύνολο των εξόδων.